Miljardêr gee Force groen lig vir Aussie-reeks | Netwerk24
28 Mei 2020 06:44
Die Western Force gaan eersdaags weer teen Superrugby-spanne kan kragte meet. Foto: Getty Images
Forrest sê hy het 'n aanbod van Rugby Australië (RA) aanvaar om deel van dié toernooi te wees, wat as plaasvervanger vir die opgeskorte Superrugby-reeks dien. Hy het egter beklemtoon dat die ooreenkoms net vir 2020 sal wees.
RA het die Force ná die 2017-seisoen uit Superrugby geskop toe dié reeks van 18 na 15 spanne verminder is.
"Ek soek wat die beste is vir rugby in Perth en in Australië om te verseker dat die spel floreer," sê Forrest in 'n verklaring.
"My sieninge oor die wanbestuur van die spel onder die vorige administrasie van Rugby Australië is welbekend en bly dieselfde."
Vanjaar se Super-reeks is in Maart gestaak toe spanne weens die Covid-19-pandemie nie meer kon reis nie.
RA sê daar word steeds met die Sunwolves, wat Tokio as basis gebruik, gesels oor dié span se moontlike deelname aan die toernooi. Daar is egter baie logistieke probleme, waaronder internasionale reisbeperkings, wat 'n stokkie voor daardie plan kan steek.
Die Australiese toernooi sal in Julie afskop en teen 19 September eindig, as alles volgens plan verloop. – Reuters